امریکا قوشمه ایالتلریده اوتگن آیده اوقووچی لردن رشوت آلینگن لیگی ادعا قیلینگن ایدی.
ایندی ایسه ستنفورد عالی بیلیم یورتی گه اوقووچی صفتیده قبول قیلینگن چین لیک بیر طلبه نینگ عایله سی نینگ خوددی شوو بیلیم درگاهی نینگ مراجعت مشاورلیگی شرکتی گه 6,5 میلیون دالر توله گن لیگی نینگ انیقلنگن لیگی بیلدیریلدی.
امریکا قوشمه ایالتلری نشراتی اورگان لری, فدرال تیکشیرو حقیده معلومات ایگه سی بولگن بیر منبع گه تَیَنتیریب بیرگن خبریده, 2017 – ییلده قبول قیلینگن چین لیک قیز اوقووچی یوسی زاوو نینگ عایله سی نینگ خوددی شوو شرکت نینگ مسئولی ویلیام سینگر گه 6,5 میلیون دالر توله گن لیگی نی معلوم قیلدی.
بوستون ایالتیده گی فدرال قاره لاوچیلر, اوتگن آیده, 2011- و 2019 – ییل لریده باله لری نینگ یییل, جورج تاون, ستنفورد و جنوبی کارولاینا عالی بیلیم یورت لریگه قبول قیلینیش لری اوچون مشاورلیک شرکتی گه توپلم 25 میلیون دالر پول توله گن لیگی سببلی, آره سیده هولیوود یولدوز لری و سرمایه دار لرنینگ هم موجود بولگن 50 کیشی حقیده دعوا اقامه قیلگن ایدی.
